वासिम. यहां के रिसोड़ तालुके के मोठगांव में एक दलित महिला संग 7 लोगों द्वारा सामूहिक रेप कर उसे जिंदा जलाने के मामले में पुलिस ने एक आरोपी को मंगलवार को गिरफ्तार किया है। गंभीर रुप से झुलसी हुई महिला को अकोला स्थित सरकारी हाॅस्पिटल में भर्ती कराया गया था जहां पर उसकी मौत हुई थी। मौत से पहले महिला द्वारा दिया गया बयान का वीडियो सोशल मीडिया में वायरल हुआ है। क्या है पूरा मामला....
रिसोड़ तालुका के मोठेगांव में रहने वाली 32 वर्षीय महिला का उसके ही गांव में रहने वाले रणजित देशमुख नामक शख्स ने 7 फरवरी को उसका रेप किया था।
-इसके बाद उसे जिंदा जलाया था। पीडित महिला को अकोला स्थित हाॅस्पिटल में भर्ती किया गया था और 12 फरवरी को रणजित के खिलाफ मुकदमा दर्ज किया था।
-लेकिन महिला के पिता ने बताया था कि उसे सात लोगों ने रेप कर जिंदा जलाया था।
-वहीं गंभीर रुप से झुलसी महिला का मौत से पहले बयान वाला वीडियो वायरल हुआ था इसमें महिला ने सात लोगों द्वारा गैंगरेप की पूरी कहानी बयां की थी।
-महिला के पिता ने पुलिस अधीक्षक को सौंपे गए ज्ञापन कहा था, कि इस मामले को स्थानीय पुलिस ने दबाने का प्रयास किया था।
hin_Deva hin_Deva hin_Deva hin_Deva hin_Deva hin_Deva